ཧན་ཀྲེང་གིས་ཐོག་མར་ཀྲུང་གོ་དང་ཨེ་ཤི་ཡ་ཤར་ལྷོ་མནའ་འབྲེལ་གྱི་ཆ་འཕྲིན་གྲུ་ཁའི་མ་རྐང་ཚད་ཡོད་ཀུང་སིར་ཕེབས་ནས་རྒྱལ་སྤྱིའི་ཉོ་ཚོང་གི་ཁེར་རྐྱང་སྐར་ཁུང་དང་ཀྲུང་གོ་དང་ཨེ་ཤི་ཡ་ཤར་ལྷོ་མནའ་འབྲེལ་གྱི་ཆ་འཕྲིན་རྨང་གཞིའི་སྒྲིག་བཀོད་འཛུགས་སྐྲུན་དང་གྲངས་གཞིའི་གོང་ཞི་འཛུགས་སྐྲུན་སོགས་ཀྱི་གནས་ཚུལ་ལ་རྟོག་ཞིབ་གནང་བ་དང་ཁོང་གིས།གོང་ཞི་ཡིས་ངེས་པར་དུ་རང་སྒུལ་སྒོ་ནས་བྱ་བ་བསྒྲུབ་ནས་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་གོང་ཞི་ལ་སྤྲད་གནང་བའི་གནས་བབ་ཆེན་པོ་གསུམ་གྱི་ལས་འགན་གསར་པ་ལེགས་གྲུབ་བྱེད་དགོས་ཞེས་ནན་སྟོན་གནང་བ་དང་ཧན་ཀྲེང་གིས།དྲ་སྦྲེལ་ཐོག་སྣོན་སྲིད་དོན་ཞབས་ཞུ་ཞེས་པའི་འགག་རྩ་ནི་བེད་སྤྱོད་བྱེད་རྒྱུར་ཐུག་ཡོད་པས་གློག་རྡུལ་སྲིད་དོ་་ཞབས་ཞུ་དང་ཐོན་ལས།ཁེ་ལས་བཅས་མཉམ་འདྲེས་བྱེད་ཤུགས་ཆེ་རུ་གཏོང་བ་དང་བེད་སྤྱོད་གཏོང་བ་བརྒྱུད་འཛུགས་སྐྲུན་དང་དོ་དམ་བྱེད་དགོས་ཀྱི་ཡོད་ཅེས་གསུངས་ཡོད་པ་རེད།